เปลี่ยนยี่ห้อยาคุมจากไดแอน เป็นเมอซิลอน ทานได้ 5 วันโดยทานเมอซิลอนเม็ดแรกในวันที่5ของการมีประจำเดือน มีเพศสัมพันธ์โดยไม่มีการใช้ถุงยางอนามัยร่วมด้วย สามารถคุมได้มั้ยคะเพิ่มเติมคือทานยาสม่ำเสมอ ตรงเวลาค่ะ
สวัสดีค่ะ ยาคุมกำเนิดยี่ห้อไดแอน (Diane) ประกอบด้วยฮอร์โมน cyproterone acetate 2 มิลลิกรัม และ ethinyl estradiol 0.035 มิลลิกรัม ส่วนยาคุมกำเนิดยี่ห้อเมอซิลอน ประกอบด้วยฮอร์โมน desogestrel 0.15 มิลลิกรัม และ ethinyl estradiol 0.02 มิลลิกรัม ซึ่งจะเห็นว่ามีปริมาณฮอร์โมนเอสโตรเจนที่น้อยกว่า ดังนั้น เมื่อเปลี่ยนมาทานยาคุมที่มีปริมาณฮอร์โมนที่น้อยกว่า แนะนำควรทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อให้ยาคุมได้ออกฤทธิ์ให้เต็มที่ก่อนค่ะ ดังนั้น หากทานไปเพียง 5 วัน แล้วมีเพศสัมพนธ์ ยาคุมอาจยังป้องกันได้ไม่เต็มประสิทธิภาพค่ะ